Scuze în loc de căldură. Ministrul economiei: "Ne cerem scuze bucureştenilor. Vrem, nu vrem, iarna asta trebuie să o trecem aşa".
Ministrul Economiei, Virgil Popescu a declarat astăzi că toate problemele cu căldura şi apa caldă în Capitală pornesc de la reţeaua primară, pe care sunt pierderi uriașe. Premierul interimar, Nicolae Ciucă, a declarat că a fost identificată deja suma necesară pentru a spori eficiența reparațiilor. Pentru a suplimenta cu energie termică nou creată, pierderile foarte mari din reţea, vor fi montate capacități modulare, în diverse zone din București.
Ministrul Economiei, Virgil Popescu, a declarat, vineri, că toate problemele cu căldura şi apa caldă în Capitală pornesc de la reţeaua primară, pe care sunt pierderi uriaşe din cauza lipsei de investiţii: "Vrem, nu vrem, iarna asta trebuie să o trecem aşa"."Ca să faceţi un termen de comparaţie, în urmă cu patru ani pierderile în reţeaua primară a municipiului Bucureşti erau de 800 de tone pe oră, astăzi pierderile sunt de 2.500 de tone pe oră. Acolo a ajuns neinvestiţia, nepăsarea, reţeaua de termoficare a Bucureştiului. De aici trebuie să plecăm şi de aici trebuie să facem eforturi ca în această iarnă reţeaua de termoficare şi întreg sistemul de termoficare să poată fi ţinut în stare de funcţionare şi în echilibru", a spus Popescu.Acesta a menţionat o avarie de la centrala Sud a ELCEN din weekend, "o avarie care s-a produs tocmai din cauza pierderilor foarte mari. A fost remediată în cel mai scurt timp, în două zile, este în curs de încărcare turbina spre capacitatea maximă, apa încălzită a ajuns la 75 de grade în acest moment. Mai cred că până luni totul revine la normal la CET Sud".Premierul interimar, Nicolae Ciucă, a declarat că situaţia nu este deloc uşoară, dar a fost identificată suma necesară pentru a spori capacitatea de intervenţie a echipelor de mentenanţă şi reparaţii."În felul acesta vom aloca banii necesari Primăriei Capitalei ca să poată să achiziţioneze acest serviciu din mediul privat şi astfel echipele ELCEN împreună cu cele de la Termoenergetica să poată să fie permanent în teren şi să scurtăm cât de mult se poate timpul în care cetăţenii nu vor avea apă caldă şi căldură", a spus Ciucă.La rândul său, în cadrul aceleiaşi declaraţii de presă, ministrul Economiei, Virgil Popescu, a afirmat că bucureştenii trebuie să ştie că totul pleacă de la reţeaua primară a municipiului.În paralel, trebuie găsite soluţii în aşa fel încât să fie mărită capacitatea de producere a energiei termice în Bucureşti pentru a suplini "aceste pierderi imense care sunt în reţeaua de termoficare pentru că iarna asta vrem, nu vrem, trebuie să o trecem aşa", a adăugat ministrul.Conform acestuia, ELCEN a găsit în piaţă capacităţi suplimentare modulare de închiriat în aşa fel încât să le pună în diverse zone ca să producă mai multă energie termică şi să suplinească aceste pierderi"Ne cerem scuze bucureştenilor pentru ce se întâmplă, dar trebuie să ne pregătim pentru iarnă. Încă Dumnezeu ne ajută vremea este caldă, dar nu ştim cât va dura. Ne pregătim cu aceste capacităţi modulare să le montăm în diverse zone din Bucureşti în aşa fel încât să suplinim cu energie termică nou creată aceste pierderi foarte mari din reţea", a spus Popescu.